12. märts

12. märts on Gregoriuse kalendri 71. (liigaastal 72.) päev. Juliuse kalendri järgi 27. veebruar (liigaastal 28. veebruar; 1901–2099). Aasta lõpuni on 294 päeva. 1809 – Aleksander I kinnitas Liivimaa 1804. aasta talurahvaseaduse täiendusparagrahvid. 1841 – Alexander von Antropoff immatrikuleeriti Eestimaa rüütelkonda. 1928 – Tallinnas lõppesid esimesed Eestis peetud rahvusvahelised jääpurjetamisvõistlused. Need kestsid kaks päeva ja need võitis Erik Holst. 1934 – vaikiv ajastu: riigivanem Konstantin Päts kuulutas kogu riigis välja kaitseseisukorra; suleti Eesti Vabadussõjalaste Liit, Rahvuslik Kultuur-Klubi ja Eesti Isamaalaste Ühing. 1934 – Soomes Salpausselkä suusamängudelt võtsid esimest korda osa Eesti murdmaasuusatajad. 1939 – kuulitõukaja Aleksander Kreek osales esimest korda Berliini Deutschlandhalle staadioni sisevõistlustel ja sai 2. koha. 1956 – Tartu 3. Keskkooli õpilased, kelle hulka kuulus ka Enn Tarto, moodustasid Toomemäel noorte põrandaaluse vastupanuorganisatsiooni Eesti Noorte Malev. 1960 – Tallinnas toimus trammiõnnetus. 4. liini tramm laskus Majaka tänavalt Tartu maantee poole. Trammijuht ei võtnud piisavalt hoogu maha ja Tselluloosi kurvis läksid nii mootor- kui ka järelvagun ümber. Kannatanuid oli üle 70. 1964 – Eestis mitteametlikul visiidil viibinud Soome president Urho Kaleva Kekkonen pidas Tartu Ülikooli aulas eestikeelse kõne ja käis hiljem Käärikul suusatamas. 1964 – Tallinnas avati kino Kosmos, mis oli Eesti suurim (1015 istekohta). 2020 – hilisõhtul kehtestati koroonapandeemia tõttu Eestis alates 13. märtsist eriolukord. 1894 – Asa Griggs Candleri The Coca-Cola Company müüs Coca-Colat esimest korda pudelites. 1913 – Kurrajong Hillil toimunud tseremoonial ristiti tulevane Austraalia pealinn Canberraks. 1917 – veebruarirevolutsioon: Venemaa keiser Nikolai II peatas Riigiduuma tegevuse. 1922 – asutati Gruusia, Armeenia ja Aserbaidžaani NSV-d ühendav Taga-Kaukaasia Sotsialistlike Nõukogude Vabariikide Föderatiivne Liit, pealinnaga Thbilisis. 1930 – Mahatma Gandhi alustas koos 78 pooldajaga protestiks Briti võimude soolatootmismonopoli vastu soolamarssi. 1938 – anšluss: Saksa 8. armee marssis Austriasse sisse. 1940 – Soome Demokraatlik Vabariik liideti NSV Liiduga. 1947 – külm sõda: USA president Harry Truman avalikustas Kongressile peetud kõnes nn Trumani doktriini. 1968 – Mauritius iseseisvus Suurbritanniast. 1999 – NATOga liitusid idasuunalise laienemise esimeses etapis Poola, Tšehhi ja Ungari. 2001 – Talibani sõdalased lasksid Afganistanis õhku 6. sajandist pärinevad Bamiani budakujud.  Pikemalt artiklis Sündinud 12. märtsil 1726 – Vassili Tšitšagov, Venemaa sõjaväelane 1770 – Carl August Senff, Eesti joonistamisõpetaja ja Tartu ülikooli professor 1824 – Gustav Kirchhoff, saksa füüsik 1880 – Jaan Soots, Eesti sõjaväelane ja poliitik 1881 – Mustafa Kemal Atatürk, Türgi riigimees, Türgi esimene president (1923–1938) 1881 – Väinö Tanner, Soome poliitik 1890 – Evert Taube, rootsi laulja ja helilooja 1922 – Jack Kerouac, ameerika kirjanik ja kunstnik 1928 – Edward Albee, ameerika näitekirjanik 1941 – Barbara Feldon, ameerika näitleja ja modell 1946 – Liza Minnelli, ameerika laulja ja näitleja 1967 – Rait Killandi, eesti meedia- ja reklaamitegelane 1967 – Pete Doherty, inglise muusik  Pikemalt artiklis Surnud 12. märtsil 1946 – Ferenc Szálasi, ungari poliitik 1971 – August Torma, eesti diplomaat 1989 – Maurice Ewans, inglise näitleja 1992 – Aino Talvi, eesti näitleja 2001 – Robert Ludlum, ameerika kirjanik 2003 – Lynne Thigpenn, ameerika näitleja 2014 – Věra Chytilová, tšehhi filmirežissöör 2015 – Terry Pratchett, inglise ulmekirjanik korjusepäev Tallinna maksimumtemperatuur +9,4 °C (1997) Tallinna miinimumtemperatuur –23,2 °C (1888) Tartu maksimumtemperatuur +9,4 °C (1997) Tartu miinimumtemperatuur –24,5 °C (1867) 1968 – suurim lumikatte paksus (64 cm) Jõhvis vaatlusperioodi jooksul Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 116 ESBL veebis (vaadatud 29.12.2014) Aare Olander. Tramm, buss ja troll Tallinnas. Tallinn, 2008, lk. 88-89 Pekka Lilja, Kulle Raig. Urho Kekkonen ja Eesti. Tallinn, 2007, lk. 135-162 Tallinnas löödi sajandi lumerekord Postimees, 03.01.2010